**REPUBLIKA E SHQIPËRISË**

**BASHKIA SARANDË**

**UDHËZUESI PËR APLIKANTËT**

**UDHËZUES PËR APLIKANTËT NË KUADRIN E THIRRJES PËR FINANCIM TË PROJEKT-PROPOZIME PËRMES METODOLOGJISË LOD NË BASHKINË SARANDË**

Bashkia Sarandë , në zbatim të Ligjit 139/2015 “Për vetëqeverisjen vendore” i ndryshuar, neni 25 “Funksionet e bashkisë në fushën e kulturës, sportit dhe shërbimeve argëtuese” pika 44 është përgjegjëse për “Organizimin e aktiviteteve sportive, çlodhëse e argëtuese, zhvillimin dhe asministrimin e institucioneve e të objekteve që lidhen me ushtrimin e këtyre funksioneve “ duke mbështetur zhvillimin e sportit.

Bashkia Sarandë do të mbështesë zhvillimin e sportit duke financuar sipas planifikimit buxhetor miratuar me Vendim të Këshillit Bashkiak Sarandë nr.73 datë 23.12.2024 “Për miratimin e Buxhetin e Bashkisë Sarandë për Vitin 2025” , nëpërmjet Metodologjisë LOD.

Ky udhëzues synon të ofrojë udhëzime të qarta dhe të sakta për të gjithë aplikantët e mundshëm dhe subjektet e interesuara në procesin e paraqitjes të projekt-propozimeve për finacim.

Qëllimi i dorëzimit të projekt-propozimeve është të ndihmojë në forcimin e partneritetit midis Shoqatave sportive dhe organeve të qeverisjes vendore përmes rritjes së ndërgjegjësimit për të mirat e bashkëpunimit si dhe nxitjes së një platforme të qëndrueshme për ofrimin e shërbime më të mira në mbështetjetë zhvillimit të Sportit në qytetin e Sarandës.

Duke e konsideruar praktikën e metodologjisë LOD si një praktikë e mirë unifikuese, mbështetur në standartet e Bashkimit Evropian për menaxhimin e projekteve, Bashkia Sarandë angazhohet që alokimin e fondeve publike miratuar me vendim të Këshillit Bashkiak Sarandë.

Bashkia Sarandë ka si **qëllim** dhe **objektiv** mbështjen e projekteve të cilat nxisin zhvillimin e jetës sportive në qytetin . Ne kemi një synim të qartë për të nxitur projekte të tilla si aplikacionet sportive, platformat e trajnimit ngjarjet sportive interaktive, infrastrukturën sportive të inovuar dhe qasje të tjera të ngjashme. Këto projekte të ndërtuara me qëllimin e ofrimit të një mënyre inovative të përmirësimit të aftësive sportive dhe promovimit të aktivitetit fizik.

Këto projekte jo vetëm që ndihmojnë në rritjen e interesit dhe angazhimit të sportistëve të rinj, por gjithashtu ndihmojnë në ruajtjen dhe promovimin e trashëgimisë sportive. Ne besojmë se sporti duhet të jetë i frytshëm dhe i argëtueshëm, dhe këto projekte janë një hap i rëndësishëm drejt kësaj qëllime.

Disa nga **rezultatet që Bashkia Sarandë synon të arrijë** me shoqatat sportive, pjesë e shoqërisë civile, janë:

* Përdorimi i modeleve transparente dhe të bazuara në projekte konkrete për financimin e shoqatat sportive;
* Ofrimi i shërbimeve në mbështetje të zhvillimit të Sportit;
* Ngritja e kapaciteteve të shoqatave sportive,për të zbatuar skemat e grantit dhe ofruar projekte cilësore;
* Vënie në funksionim ose mbështetje e strukturave për veprimtari ose ngjarje sportive aktive; mbështetje për ekipet përfaqësuese vendore në veprimtaritë sportive.

**2. SYNIMI I THIRRJES PËR PROJEKT PROPOZIME DHE PRIORITETET**

**VENDORE**

Nëpërmjet kësaj Thirrjeje synohet forcimi i partneritetit ndërmjet organizatave të shoqërisë civile dhe njësive të pushtetit vendor. Kjo do të arrihet nëpërmjet zbatimit të projekteve nga Shoqatat Sportive për të ofruar shërbime më të mira në mbështetje të zhvillimit të disiplinave sportive. Në këtë kuadër, ftohen të gjitha Shoqatat Sportive të interesuara të dorëzojnë projekt-propozime, të cilat duhet të adresojnë prioritetet e Bashkisë Sarandë në mbështetje dhe zhvillim të disiplinave sportive.

Fondet do t’i alokohen atyre shoqatave e të cilave kontribuojnë në menaxhimin efikas dhe që plotësojnë kriteret e cilësisë dhe kushte të tjera të kësaj thirrjeje, sikurse përcaktuar në këtë Udhëzues.

**3. FONDET (GRANTET) QË JANË NË DISPOZICION PËR PROJEKTE**

Totali i grantit në Bashkinë Sarandë për këtë Thirrje është:

- **24.000.000 (njwzet e katwr milion e pesëqind mijë lekë)** ALL.

1. **KUSH MUND TË APLIKOJË**

Pjesëmarrja në këtë thirrje publike është e hapur dhe e barabartë për shoqatat sportive që janë të regjistruara zyrtarisht në Shqipëri dhe në përputhje me dispozitat ligjore në fuqi dhe Ligjin 79/2017 ‘Për Sportin’, i ndryshuar.

Shoqatat Sportive do të përjashtohen nga pjesëmarrja në thirrje apo nga ndarja e granteve nëse në kohën e dorëzimit të projekt propozimeve:

* janë degë/zyra të organizatave dhe fondacioneve ndërkombëtare, dhe organizatat të tjera ndërkombëtare jo-fitimprurëse të regjistruara për të punuar në Shqipëri;
* nuk kanë dorëzuar të gjitha dokumentet e nevojshme sipas pikës 9;
* vlera e buxhetit të propozuar nuk është në përputhje me kërkesat e thirrjes;
* Shoqatat sportive nuk mund të zhvillojnë veprimtari sportive ose të marrin pjesë në to pa u regjistruarsi anëtare në federatën shqiptare të sportit përkatës.Mospërmbushja e këtij kriteri është shkak skualifikimi.

Në rast miratimi të projektit, do të kërkohen të paraqiten dokumentet origjinale.

**5 . KOHËZGJATJA**

Projektet e përzgjedhura duhet të zbatohen në periudhën nga **Janar 2025 deri në Dhjetor 2025.**

**6.VENDI I ZBATIMIT**

Projektet duhet të zbatohen në territorin e Bashkisë Sarandë.

**7. LLOJET E PROJEKTEVE**

* Projekt-propozimet që do të financohen nga kjo thirrje duhet të jenë të përgatitura në përputhje me thirrjen duke ju referuar fishe projekteve të buxhetit vjetor të Bashkisë Sarandë.
* Projektet duhet të ofrojnë zgjidhje për nevojat specifike të disiplinave sportive të dhe grupeve të targetuara të identifikuara nga projekti.
* Projektet duhet të jenë paketa veprimtarish të integruara dhe metodologjike, të krijuara për të arritur qëllime të caktuara dhe rezultate specifike në kuadër të një periudhe të kufizuar kohore, duke respektuar kalendarin vjetor të aktiviteteve sportive.
1. **DOKUMENTACIONI I NEVOJSHËM PËR TË APLIKUAR**
2. *Dokumentet kryesore:*
* Projekt propozimi (në formatin Ëord )
* Shtojca 7
* Shtojca 8
* Shtojca 9
* Shtojca 10
* Shtojca 11
* Shtojca 12
* Shtojca 13
* Shtojca 14
* Shtojca A
1. **KUR DHE KU TË MERRET DHE TË DORËZOHET PAKETA E APLIKIMIT**

**Afati për dorëzimin e aplikimeve është 24.01.2025, ora 15:00** javë nga data e hapjes së Thirrjes Publike). Në pjesën e jashtme të zarfit duhet të jenë shkruar emri i thirrjes publike për projekt-propozime, emri i plotë dhe adresa e aplikantit, emri i plotë i projektit dhe fjalët: **”Të mos hapet përpara hapjes zyrtare”.** Aplikimet e dërguara në mënyra tjera ( e-mail) ose që janë dërguar në adresa tjera nuk do të merren parasysh.

1. **VLERËSIMI DHE PËRZGJEDHJA E PROJEKT-PROPOZIMEVE**

***Vlerësimi***

Aplikimet do të shqyrtohen dhe vlerësohen nga Komisioni i Vlerësimit, i cili do të ngrihet me urdhër të Kryetarit të Bashkisë.

Aplikimet do të vlerësohen në bazë të:

*(i) Kritereve administrative:*

* Aplikimi është dorëzuar brenda afatit;
* Aplikimi është i kompletuar sipas kërkesave;
* Dokumentacioni është dorëzuar në 3 kopje të shtypura dhe në një kopje elektronike (CD apo USB).

 *(ii) Kritereve të përmbajtjes/vlerësimi i cilësisë së projektit dhe vlerësimi financiar:*

Vlerësimi i cilësisë së projektit, përfshirë edhe buxhetin e propozuar, do të bëhet në përputhje me kriteret e specifikuara në Tabelën Vlerësuese që është pjesë përbërëse e këtij dokumenti.

***Sistemi i vlerësimit është si më poshtë:***

Kriteret e vlerësimit ndahen në seksione dhe nën-seksione: ***Secili nën-seksion duhet të vlerësohet me pikët e caktuara nga 1 në 5, në këtë mënyrë: 1= shumë keq; 2= keq; 3= pranueshëm; 4= mirë; 5= shumë mirë.*** Secili anëtar i komisionit plotëson një tabelë individuale vlerësuese dhe të gjithë anëtarët e nënshkruajnë tabelën vlerësuese përmbledhëse për secilin projekt propozim. Radhitja e projekt propozimeve bëhet në atë mënyrë ku projekt propozimi i radhitur si i pari është ai i cili ka fituar numrin më të lartë të pikëve deri tek projekt propozimi me numrin më të ulët të pikëve.

* Pikët maksimale të vlerësimit për një projekt – propozim janë 100;
* Projektet të cilat aplikojnë për një prioritet, do të merren në konsideratë për dhënien e grantit, vetëm nëse vlerësohen me më shumë se 70 pikë;
* Projektet të cilat aplikojnë për më shumë se një prioritet ALL do të merren në konsideratë për dhënien e grantit vetëm nëse vlerësohen me më shumë se 85 pikë.

Vendimi për aprovimin e grantit mbështetet mbi numrin e përgjithshëm të projekteve që mund të financohen me buxhetin në dispozicion. Projektet që kanë fituar numër më të madh të pikëve do të kenë prioritet gjatë dhënies së granteve.

*Shënim për Seksionin 1/Tabela e Vlerësimit: Kapaciteti financiar dhe operativ i organizatës aplikuese*

Për të kaluar për vlerësim të mëtejshëm, projekti duhet të vlerësohet me 10 ose më shumë pikë, në seksionin 1. Kjo nënkupton që organizatat kanë në dispozicion buxhet të mjaftueshëm për financimin e aktiviteteve të rregullta gjatë gjithë periudhës së zbatimit të projektit si dhe kanë aftësi profesionale dhe kualifikime të cilat janë të domosdoshme për zbatimin e suksesshëm të projektit. E njëjta vlen si për organizatën aplikuese ashtu edhe për partnerët.

Projekti përjashtohet nga procesi i mëtejshëm i vlerësimit në rast se numri total i pikëve në Seksionin 1 është më i ulët se 10 pikë.

*Shënim për Seksionin 2/Tabela e Vlerësimit: Relevanca*

Për të kaluar për vlerësim të mëtejshëm, projekti duhet të vlerësohet me 18 ose më shumë pikë, në seksionin 2. Kjo nënkupton që projekti duhet të jetë relevant me qëllimin e thirrjes publike dhe fushat prioritare, cilësia e projektit, rezultatet e pritshme dhe qëndrueshmëria e projektit janë të konsiderueshme si dhe fondet që kërkohen janë në përputhje me aktivitetet e parashikuara.

Projekti përjashtohet nga shqyrtimi i mëtejshëm në rast se numri total i pikëve në Seksionin 2 është më i ulët se 18 pikë, sepse pikët tregojnë se megjithëse aplikanti i ka kapacitetet financiare dhe operative, koncepti i projektit nuk është relevant apo në përputhje me përparësitë e përcaktuara në thirrjen publike / projekti nuk trajton nevojat e komunitetit.

|  |  |  |
| --- | --- | --- |
| **Seksioni** | **Pikët maksimale** | **Pikët mesatare** |
| **1. Kapacitetet financiare dhe operative** | **15** |  |
| 1.1 A kanë aplikanti dhe partnerët përvojë të mjaftueshme në menaxhim projektesh?Vlerësim maksimal marrin organizatat që kanë të paktën 3 projekte të zbatuara apo në zbatim | 5 |  |
| 1.2 A kanë aplikanti dhe partnerët kapacitete të mjaftueshme profesionale? (njohuri specifike në fushën relevante)Vlerësim maksimal marrin organizatat të cilat kanë zbatuar të paktën 3 projekte në fushën për të cilën aplikojnë. |  5 |  |
| 1.3. A kanë aplikanti dhe partnerët kapacitete të mjaftueshme menaxhuese?(përfshirë personelin, pajisjet dhe kapacitetet për menaxhim financiar)?Vlerësim maksimal marrin organizatat të cilat kanë zbatuar të paktën 3 projekte me shuma mbi 10.000 Euro. | 5 |  |
| **2. Relevanca** | **25** |  |
| 2.1. Sa relevant është projekti krahasuar me synimin dhe me një apo më shumë disiplina sportive të përcaktuara në thirrjen publike?Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive të bëra publike në thirrjen e shpallur. | 5 |  |
| 2.2 A janë palët e interesuara të përcaktuara qartë dhe të përzgjedhura në mënyrë strategjike (bashkëpunëtorët, përfituesit përfundimtarë, grupet e synuara)? | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| * 1. A përfshin projekti vlerë të shtuar, si qasje inovative dhe modele të praktikës së mirë?

Vlerësim maksimal marrin aplikimet të cilat sjellin risi në zbatimin e projekteve në bashkinë përkatëse. | 5 |  |
| 2.5 A bën projekti avokim për një qasje të bazuar tek të drejtat dhe a ka ndikim pozitiv tek grupet e pafavorizuara? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.)Vlerësim maksimal marrin aplikimet, të cilat ndikojnë në të paktën 2 grupe të margjinalizuara. | 5 |  |
| **3. Metodologjia** | **20** |  |
| 3.1 A përshtaten plani i aktiviteteve dhe aktivitetet e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm)Vlerësim maksimal marrin aplikimet, në të cilat janë marrë në konsideratë faktorët e jashtëm (sipas logframe) dhe janë prezantuar masa për eliminimin e tyre. | 5 |  |
| 3.3 A është i kënaqshëm niveli i përfshirjes së partnerëve në zbatimin e projektit? Shënim: nëse nuk ka asnjë partner pikët e përfituara do të jenë 1. Këtu nuk përfshihen bashkëpunëtorët. | 5 |  |
| 3.4 A janë përfshirë në projekt tregues objektivisht të matshëm?Vlerësim maksimal marrin aplikimet, të cilat në logframe kanë indikatorë të qartë e të matshëm. | 5 |  |
| **4. Qëndrueshmëria** | **25** |  |
| 4.1 A do të kenë veprimtaritë e propozuara ndikim konkret tek grupet e synuara?Vlerësim maksimal marrin aplikimet të cilat lidhin aktivitetet e propozuara me grupet e synuara. |  5 |  |
| 4.2 A do të ketë projekti ndikime të shumëfishta? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara të qëndrueshme nga ana institucionale? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e pritshme të qëndrueshme? (aty ku është rasti, përmendin ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? | 5 |  |
| **5. Buxheti dhe efikasiteti i kostos** | **15** |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme?Vlerësim maksimal marrin aplikimet të cilat kanë respektuar ndarjen e % së aktiviteteve sipas udhëzuesit. | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti* a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike)
* a përmbushet parimi që kostoja administrative dhe e personelit nuk mund të jetë mbi 20 për qind e buxhetit total?
* a është buxheti me ndjeshmëri gjinore?
* a janë përfshirë CV-të dhe përshkrimet e punës, aty ku është e nevojshme?
 | 5 |  |
| **Pikët totale maksimale** | **100** |  |

Vendim për refuzimin e projekt-propozimit apo për mosdhënie fondesh merret nëse:

* Aplikanti ose një apo më shumë nga partnerët e tij nuk plotësojnë kriteret e thirrjes publike;
* Veprimtaritë e projektit janë të papranueshme (për shembull, veprimtaritë e propozuara shkojnë tej fushëveprimit të thirrjes publike për projekt-propozime, kohëzgjatja e parashikuar për projektin e kalon maksimumin periudhës kohore të lejuar, shuma e fondeve të kërkuara e kalon shumën maksimale të lejuar ose është më e ulët se minimumi, etj.);
* Projekt-propozimi nuk ka relevancë të mjaftueshme; kapacitetet financiare dhe operative të aplikantët nuk janë të mjaftueshme, ose projektet e tjera që u përzgjodhën për financim kishin epërsi në këto fusha;
* Cilësia e projekt-propozimit ishte më e ulët teknikisht dhe financiarisht në krahasim me projektet e përzgjedhura për financim.